
Selecţia Astra Film Festival 2009 s-a încheiat. 117 filme vor putea fi vizionate anul acesta la ediţia jubiliară a Festivalului Internaţional de film documentar, ce se va desfăşura la Sibiu, în perioada 26 octombrie – 1 noiembrie. Pentru selecţie s-au înscris peste 1.000 de filme, din toate colţurile lumii. 

Un regal al realităţii contemporane pe ecranul celei de-a X-a ediţii ASTRA FILM FESTIVAL, 65 de producţii din 35 de ţări din Europa, America, Australia şi Asia concurează pentru premii în valoare totală de 25.000 €, în patru secţiuni: Internaţional, Europa, România şi Student. 

Ediţia jubiliară a Festivalului pune alături, în competiţie, veterani ai filmului documentar, printre care David MacDougall (Australia), omagiat la ASTRA FILM FESTIVAL 2000 în cadrul unui program-portret, dar şi regizori aflaţi la început de drum, producători TV, antropologi şi sociologi din toată lumea. Cele două jurii internaţionale reunesc zece personalităţi ale lumii documentarului şi cinematografiei din Europa şi România. 
La secţiunea România, filmele lui Alexandru Solomon, Thomas Ciulei, Alexandra Gulea, Tudor Giurgiu intră în concurs cu documentarele lui Marian Crişan (câştigătorul Palm D’ or, Cannes Film Festival 2008 pentru cel mai bun scurtmetraj), sau cele de debut ale Adinei Popescu, Vlad Naumescu & Klara Trencsényi şi alţii.  

Se anunţă o competiţie foarte strânsă la categoria filmelor studenţeşti, între Academiile de film din Europa: HFF Konrad Wolf (Germania),  University of Tromsø (Norvegia), Visual Cultural Studies (Norvegia), The Polish National Film (Polonia), Television and Theatre School, University Of Silesia, Universitatea Naţională de Artă Teatrală şi Cinematografică Bucureşti, University of Leiden - Cultural Anthropology & Development Sociology (Olanda), Harvard University / Harvard Media Anthropology Lab, School film - Royal Holloway University of London (Marea Britanie), Geneva University (Italia), Granada Manchester, Oxford Academy of Documentary Film (Marea Britanie), University College London (Marea Britanie) etc.

Festivalul Astra Film e mai mult decât o competiţie. O serie de programe speciale întregesc, pe parcursul unei săptămâni extraordinare,  evenimentul cultural al toamnei. 

Festivalul internaţional de film documentar de la Sibiu, ASTRA FILM 2009, este organizat de Studioul Astra Film – Departament de antropologie vizuală al C.N.M. ASTRA din Sibiu şi de Fundaţia ASTRA FILM, cu sprijinul: Centrului Naţional al Cinematografiei, Programului Media al Uniunii Europene, Consiliului Judeţean Sibiu, Primăriei Sibiu, Fundaţiei Raţiu, Ambasadei Franţei, Ambasadei Olandei, Ambasadei Israelului, Fundaţiei Soros România, editura Cartier. 3,5% din bugetul total al ediţiei jubiliare Astra Film Sibiu (prima ediţie Astra Film Festival a avut loc în 1993) este acoperit de Ministerul Culturii şi Cultelor.

Parteneri media: TVR, TV5, HBO, Duna Tv, HBO, Radio România Actualităţi, Radio România Cultural,  Cotidianul, Observator Cultural, PhotoMagazine, Hotnews.ro, Cinemagia, Cinemarx, Liternet, Kiss FM, Magic FM, Zile şi Nopţi, Antena1 Sibiu, Tribuna, Radio Reîntregirea.

Sponsor principal: Sony

astra film - PREMIUL DE EXCELENŢĂ PENTRU

CEL MAI BUN PROIECT CULTURAL DIN ROMÂNIA (Gala Societãţii Civile 2008, 2002)

